google/wiki40b huggingface dataset:
Våpenbanner

Våpenbanner eller våpenflagg er et banner eller flagg der flaggduken tilsvarer skjoldbunnen i et heraldisk våpenskjold. Flaggduken har skjoldbunnens farge (tinktur) og figurmotivet i skjoldet utgjør figuren(e) på flaggduken. Noen bruker uttrykket våpenbanner bare om denne typen, mens de vil bruke uttrykket våpenflagg om både denne og alle andre typer flagg som har hele eller deler av våpenskjold på flaggduken.
Våpenbannere har vært brukt fra heraldikkens eldste tid i middelalderen og i alle land med europeisk heraldikk. De har vært brukt av både offentlige og private våpeneiere, samt av statlige og kommunale myndigheter, kongelige, adelige og ikke-adelige slekter og personer, foretak og foreninger.
Norske kommunevåpen blir etter den 2. verdenskrig fastsatt i kgl. res. både med skjold og med flagg som er våpenbannere og kalles for kommuneflagg. I flaggbeskrivelsene brukes betegnelsene gult og hvitt, i stedet for gull og sølv som er brukt i beskrivelsene (blasoneringene) av kommunevåpnene. Ved fastsettinger i kgl. res. følger det med tegninger av både skjold og flagg. Figurene blir tegnet spesielt slik at de fyller godt ut den firkantete flaggduken, og figurene tegnes ikke som en kopi av utformingen i skjoldene.
Det norske kongeflagget som stammer fra 1905, har riksvåpenets farge- og figursammensetting. Flaggets norske løve er formet lik en opprett løve i et trekantet skjold. Løven er lik riksvåpenets løve i versjonen fra 1905. Dermed står løven i flagget nærmest og balanserer på en labb, og den har forholdvis store røde flater på hver side.
Det britiske kongeflagget er oppdelt i fire felt, slik som i den britiske monarkens våpen. Figurene i feltene er tegnet slik at de godt utfyller flatene i den rektangulære flaggduken.
Mange våpeneiere bruker flagg med avbildninger av hele våpenskjoldet på en flaggduk. Da er både skjoldet og eventuelt ytre utstyr rundt dette (krone, hjelm m.m.), tatt med inne på flaggduken. Slike flagg kalles ikke våpenbannere, men kan være kalt for våpenflagg. Denne typen flagg brukes nå av Oslo kommune og av mange kommuner i utlandet. Noe annerledes var kongeflaggene i unionstiden med Sverige inntil 1905. I disse flaggene var hele kongevåpenet satt inn i et hvitt felt midt på korset i flagget. I Danmark og Sverige bruker monarkene denne typen kongeflagg.
Irlands provinser

Provinsenes flagg og våpenskjold

Hver provins er i dag representert ved sitt eget unike våpenskjold og flagg. Disse er satt sammen for å representere sport- og idrettslag for hele Irland ved Det irske flagget for de fire provinsene, og våpenmerket for de fire provinsene. Blant de som benytter disse er Irlands landslag i landhockey, Irlands nasjonale curlinglag, Irlands nasjonale rugbylag, og Det irske forening for amatørboksing.
Shahid Bhagat Singh Nagar (distrikt)

Demografi

Ved folketellingen i 2011 var det 614 362 innbyggere i distriktet, mot 587 468 i 2001. Den urbane befolkningen utgjør 20,43 % av befolkningen.
Barn i alderen 0 til 6 år utgjorde 9,85 % i 2011. Antallet jenter i den alderen per tusen gutter er 879 i 2011 mot 808 i 2001.
Take Me Back to My Boots and Saddle

«Take Me Back to My Boots and Saddle» er en amerikansk populærmusikksang, skrevet av Teddy Powell, Walter Samuels og Leonard Whitcup.

Norsk versjon

Joachim har skrevet en norsk tekst. Den bærer tittelen «Trofaste Nelly».
Epic: Armageddon (spill)

Epic: Armageddon er fjerde og siste utgave av GWs Epic-spill. Det er et miniatyrspill som satt i en science fiction-setting. Det spilles med såkalte 6 mm-figurer, som gjør det mulig å spille med relativt store militære formasjoner, korresponderende med bataljonsnivå. Spesielt med denne utgaven av Epic er at det ble utviklet med åpen spilltesting, og mange av de som var med på å utvikle spillet har fortsatt med det selv etter at GW sluttet å utvikle noe fra Specialist Games. De dannet NetEA-komitéen, som en fortsettelse på ERC som Jervis Johnson brukte når han aktivt jobbet med Epic. Gjeldende regler er NetEA Compendium 2012, en samling med alle lister som ligger under NetEA-prosjektet. Spillet har en spillerbase på 4-6 spillere i Oslo, antakelig det dobbelte på landsbasis.
Xunyi

Xunyi (kinesisk: 旬邑县; pinyin:  Xúnyì Xiàn) er et fylke i provinsen Shaanxi i Folkerepublikken Kina. Det ligger i byprefekturet Xianyang.
Folkemengden var på 261 473 innbyggere i 1999.

Kulturminner

Tai-pagoden (Taita, 泰塔) på stedet ble i 2001 oppført på listen over kulturminner i Folkerepublikken Kina.

Samferdsel

Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i Shaanxi.
Nationale (Paris Metro)

Nationale er en stasjon på metroen i Paris.
Stasjonen betjener linje 6.
Maskinkode

Maskinkode eller «maskinspråk» er et sett med instruksjoner som blir utført direkte i datamaskinens prosessor (CPU). Hver instruksjon utfører en særskilt oppgave, eksempelvis aritmetisk operasjon på en enhet med data. Hvert dataprogram som direkte blir utført av CPU består av en slik rekke med instruksjoner.
Numerisk maskinkode (ikke assemblerkode) kan bli forstått som representasjon på laveste nivå av et kompilert og/eller assemblerprogram, eller som et primitivt og maskinvareavhengig programmeringsspråk. Mens det er teoretisk mulig å skrive programmer direkte i numerisk maskinkode er det kjedsommelig og lett å gjøre feil å håndtere de enkelte bits og kalkulere numeriske adresser og konstanter manuelt. Det er derfor gjort svært sjelden i dag, unntatt for de situasjoner som krever ekstrem optimalisering eller debugging.
Bortimot alle praktiske programmer i dag er skrevet i et høynivåspråk eller i et assemblerspråk, og deretter oversatt til maskinkode av en kompilator. Programmer i et fortolket språk er imidlertid ikke oversatt til maskinkode, skjønt deres fortolker består av utførbar maskinkode (generert fra assembler og/eller høynivåspråklig kildekode).
Hver prosessor eller prosessorfamilie har sitt eget særskilte instruksjonssett av maskinkode. Instruksjoner er mønstre av bits som ved sin fysiske design tilsvarer til ulike kommandoer til maskinen. Således er instruksjonssettet særskilt til en klasse av prosessorer som benytter samme maskinarkitektur.

Instruksjoner i maskinkode

Maskinspråk består bare av tallene 0 og 1. Prosessen med å oversette fra et programmeringsspråk til maskinkode kalles kompilering. Et typisk program som er skrevet i maskinspråk, kan se ut omtrent som dette:

0010  1010  0001  1101
0011  1100  1010  1111
0101  0110  1101  0101
1101  1111  0010  1001
Maskinkode er i utgangspunktet et meget enkelt språk. Det består for det meste av enkle instruksjoner som eksempelvis å lagre et tall i minnet, hente det frem igjen, legge det til et annet tall og lignende. En enkel sak som å konvertere alle bokstavene i en tekst til store bokstaver krever imidlertid hundrevis – om ikke tusenvis – av slike «små» instruksjoner. Heldigvis klarer en maskin å utføre alle disse instruksjonene i en imponerende hastighet, slik at antallet instruksjoner ikke nødvendigvis sier noe om hvor lang tid maskinen bruker på å utføre dem.
Salomo

Salomo (hebraisk: שְׁלֹמֹֹה – Šĕlōmô, «fred»; gresk: Σολομών – Solomṓn; arabisk: سُلَيْمَان – Sulaymān) var ifølge Bibelen sønn av David og hans etterfølger på tronen. 
Israels storhetstid var på sitt høyeste under ham, og han huskes for å ha bygget tempelet i Jerusalem. Han sies å ha vært usedvanlig rik og prektig, og landet opplevde utallige velsignelser under hans styre.  Han skal ifølge 1. Kongebok kapittel 11 ha hatt rundt 700 hustruer og 300 elskerinner.  Disse fikk ham til å bygge templer også for andre guder enn den jødiske.  
Salomo var sønn av David og Batseba og het opprinnelig Jeddidja. Han var nokså ung da han ble konge. Det fortelles at han i en drøm fikk høre at han kunne be Herren om noe, og han bad da om visdom. Derfor ble han en usedvanlig vis konge. 
Han holdt på med å bygge tempelet og andre bygninger i syv år. Han gjorde også mye for administrasjonen i riket. Det var hovedsakelig fred i riket i hans regjeringstid. Mot slutten av sin regjeringstid sies det imidlertid at han begynte å oppføre seg dårlig fordi han var blitt påvirket av noen av sine hustruer som tjente andre guder. Det førte til oppstander i riket. En natt kom en engel til Salomo, og sa han hadde handlet galt. Av den grunn skulle riket bli splittet. Men av hensyn til løftet som ble gitt til hans far David, skulle han få beholde riket til sin død. 
Etter hans død ble Israel delt i to riker. Salomos sønn var Rehabeam (1. Krønikebok 3: 10), men like etter hans tronbestigelse fulgte ti stammer Jeroboam og gjorde ham til konge. Derfor ble landet delt i tistammeriket i nord og tostammeriket i sør, hvor Rehabeam beholdt makten kun over Juda og Benjamin.
Salomo regnes i jødisk og kristen tradisjon som forfatter av de fleste Ordspråkene, av hele Forkynneren og Høysangen, og noen av Salmene. 
Salomo er også nevnt i Koranen, hvor han blir regnet blant profetene.
Windows 98

Windows Driver Model

Windows 98 var det første operativsystemet som brukte Windows Driver Model. Windows Driver Model ble introdusert slik at programvareutviklere kunne designe drivere som ville være kompatible med fremtidige versjoner av Windows.

USB

Windows 98 hadde bedre støtte for USB enn sin forjenger, Windows 95. Windows 98 støtter bruk av USB huber, skannere, printere, mus og tastatur, men ikke USB minnepinner. Windows 98 SE inkluderte også lyddrivere for USB.

ACPI

Windows 98 introduserte også ACPI 1.0-standarden. Den definerer et felles grensesnitt for maskinvare, maskinvaregjenkjenning og hovedkort. Dette tilater bruk av Hvilemodus og Dvalemodus, men støtte for dette var veldig begrenset i begynnelsen av ACPIs introduksjon.
Jonas Lie

Liv og virke

Han var embetsmannsønn og vokste opp i Hokksund og i Tromsø fra han var fem år gammel. Hans far ble sorenskriver i Sunnhordland i 1845, og familien flyttet til Husnes. I 1846 ble Jonas sendt til Fredriksvern for å utdanne seg til sjøoffiser, men måtte slutte fordi han var nærsynt og strøk til opptaksprøven. Han tok juridisk embetseksamen i 1858 og giftet seg med sin kusine Thomasine Lie i 1859. De hadde forlovet seg på Rundeholmen på Husnes i Kvinnherad i 1853. Paret fikk fem barn, hvorav to døde unge. Jonas møtte Bjørnson på Heltbergs studentfabrikk, og de ble nære venner. Han slo seg ned som sakfører på Kongsvinger, men spekulerte i trelast og fikk store økonomiske problemer. Han var bladutgiver og skrev dikt. Men det var først da han flyttet til Kristiania at han begynte å skrive for alvor. Lie var en mystiker og trodde på hemmelighetsfulle krefter i menneskesinnet. Jonas og Thomasine bodde mange år i Tyskland og i Paris (1882–1906), de flyttet tilbake til Norge i 1906. Han befant seg i Oslo i 3 år, der han skrev 23 noveller som aldri ble utgitt.
22. juli 1906 flyttet Thomasine og Jonas Lie inn i et hus i Stavern. Det fikk navnet Elisenfryd etter et landsted som Lies bestefar hadde i Trøndelag.
Lie utmerket seg først og fremst som romanforfatter og var en nyskaper såvel tematisk som formmessig. Han er sjødikteren fremfor noen i norsk litteratur, men dessuten den som innfører den impresjonistiske stilen, som finnes i virtuos utgave i mesterverket «Familien på Gilje» (1883).
Av sjøfortellingene Lie skrev kan en nevne «Lodsen og hans hustru» (1874) samt «Gaa Paa!» (1882). Han forfattet dessuten sosialt radikale familieromaner, hvor han satte «problemer under debatt», som for eksempel kvinnens stilling («Familien på Gilje» (1883) samt «Kommandørens døtre» (1886).
Ubevisste krefter, drifter, psykologisk dybdeboring samt det mystiske («Onde Magter» 1890 samt «Trold» 1891–1892) opptok ham også.
Lie var en mangfoldig forfatter, liberal og moderne, men også sterkt tradisjonsbundet.
Jonas Lie er oversatt til finsk av bl.a Lauri Soininen.
Kongen tildelte 21. januar 1904 Lie storkors av St. Olavs Orden «for udmærket virksomhed som digter».
Han var onkel til forfatteren Bernt Lie, far til forfatteren Erik Lie. Han må ikke forveksles med sønnesønnen med samme navn, Jonas Lie, nazistisk politiminister under andre verdenskrig.
Medúlla

Medúlla er et album av den islandske sangerinnen Björk, utgitt i 2004. Gjester på albumet er Rober Wyatt, japanske Dokaka, Mike Patton fra Faith No More, Fantomas og Rahzel fra The Roots.
Krokan turisthytte

Krokan turisthytte er Norges første turisthytte, i dag tilhørende Skien-Telemark Turistforening, et lokallag av Den Norske Turistforening (DNT). Krokan turisthytte ligger i Tinn kommune i Telemark, 7–8 km fra Rjukan, et par hundre meter nord for Våervatnet. 
Krokan Turisthytte var Den Norske Turistforenings første turisthytte, og var opprinnelig en husmannsplass som lå under gården Fosso,  men ble i 1856 skilt ut som egen husmannsplass. DNT kjøpte Krokan i sitt stiftelsesår 1868 og åpnet hytta i 1871 for tilreisende, som kom fra rundt om i Europa for å se Rjukanfossen.
Norsk Hydro overtok Krokan i 1901, etter at Sam Eyde kjøpte Rjukanfossen, og var i rundt 90 år i Norsk Hydros eie, før hytta igjen ble kjøpt tilbake av Claus Helbergs Stiftelse i DNT. Claus Helberg er best kjent som en av sabotørene i tungtvannsaksjonen på Vemork, men han var også svært engasjert i arbeidet for å spre gleden ved friluftsliv. Idag står det en statue av Claus Helberg utenfor Krokan turisthytte.  Krokan turisthytte ble overtatt av Norsk industriarbeidermuseum 1. januar 2018.
Boksing under Asialekene 1970

Boksing under Asialekene 1970. Boksing var en av flere sporter under de sjette Asialekene som ble arrangert i Bangkok i Thailand mellom 9. og 20. desember 1970. Det var femte gangen som boksing var på programmet under Asialekene. Det var ti vektklasser for menn. Sør-Korea ble beste nasjon med seks gullmedaljer foran Thailand med to.
POWER7

Systemer

POWER7 benyttes på IBM Bladecenter PS700, PS701 og PS702, og på modellene P750 Express, P755, P770 og P780.
Ghailene Chaalali

Landslaget

Han ble tatt ut i Tunisias tropp til VM i fotball 2018 i Russland.
William Latimer

William Latimer (født cirka 1467, død 1545) var en engelsk katolsk prest og lærd som var ekspert på gammel gresk.
Latimer studerte ved Oxford University, der han tok graden Bachelor of Arts innen han ble fellow ved All Souls College i Oxford i 1489. I 1490-årene dro Latimer til Italia for å studere gresk. Han fikk magistergraden ved universitetet i Ferrara i 1502.
Kort etter at han var tilbake i England i 1502 ble Latimer presteviet. For resten av sin levetid kombinerte han prestetjeneste og vitenskapelige studier. Han underviste i flere omganger ved Canterbury College i Oxford der han blant annet underviste Reginald Pole.
Latimer var en av sin samtids fremste lærde, og underviste ikke bare Pole men var også rådgiver for kong Henrik VIII vedrørende de teologiske implikasjoner av hans skilsmisse fra Katarina av Aragón. Latimer korresponderte med Thomas More og Desiderius Erasmus, med sistnevnte hovedsakelig vedrørende oversettelsesspørsmål under arbeidet med  Det nye testamente (noeg Latimer senere benektet i et brev).
Han døde en gang mellom april og oktober 1545 – de tidspubkt da hhans testamente ble skrevet og ble fremført.
VM i svømmesport 2003

VM i svømming 2003 ble arrangert i Barcelona, Catalonia, Spania fra 12. juli til 27. juli. Konkurransene ble avholdt i Palau Sant Jordi, Piscinas Bernat Picornell, Piscina Municipal de Montjuïc, Club de Natación de Barcelona og i havet utenfor Barcelonas strender for svømming i åpent hav.
Mario & Luigi: Bowser's Inside Story

Spillet

I Mario & Luigi: Bowser's Inside Story bytter spilleren mellom tre karakterer å styre. Mario og Luigi er på innsiden av Bowser i den første delen av spillet, hvor de utforsker et miljø i 2-D plattform-stil. Kampene er turbaserte, og de blir startet ved å komme borti fiender. Bowser utforsker Soppriket (Mushroom Kingdom) i et perspektiv sett ovenfra, mye likt tidligere Mario & Luigi-spill. Et stykke ut i spillet kan Mario og Luigi komme seg ut av Bowser og utforske Soppriket. Duoen kan så benytte rør for å komme tilbake inn i kroppen til Bowser.
Spillet bruker det samme kampsystemet som de to spillene før. I tillegg til Mario og Luigi er Bowser nå også en spillbar karakter i kampsekvensene. Kampsystemet til Bowser er ganske likt det til Mario og Luigi, men med noen små forskjeller; Bowser slåss alene, men er langt sterkere enn Mario-brødrene. Et stykke ut i spillet lærer Bowser å inhalere inn fiendene sine, noe som lar Mario og Luigi slåss mot fienden inne i Bowser.
Rue Isabey

Rue Isabey er en gate i 16. arrondissement i Paris.
Den starter ved 48bis rue d'Auteuil og slutter ved 15-19 rue Poussin, og er oppkalt etter maleren Jean-Baptiste Isabey.
Klubbgaarden

Klubbgaarden (tidligere Alders Hvile) er en herrskapsbygning i Larvik. Adressen er Colin Archers gate 8.

Bakgrunn

Den ble trolig reist i 1720-årene på ei branntomt. I 1767 berettes det om at at bygningen hadde to etasjer med fem rom i hver. For øvrig inneholdt eiendommen bryggerhus, boder, stall, fjøs, hønsehus samt vedskur.
I cirka hundre år tjente huset som bolig og kontor for grevskapets forvaltere, høyere militære, byfogder (blant annet byfogd Bryn 1815-1827), sorenskrivere samt skipsredere.
Et rom i andre etasje fungerte rundt 1800 som lokale for det første amtsveivesens forvaltning. Det bestod av to personer.
Huset ble på Bryns tid eller noe tidligere ombygd i empirestil.
Utover på 1800-tallet gikk huset under betegnelsen «Klubbgaarden», fordi det rommet selskapslokaler for én av Larviks finere herreklubber etter engelsk mønster. I 1850 og noen år fremover holdt Borgerskolen til i bygningen.
En kort tid i starten av 1920-årene fantes det en trikotasjefabrikk i gården. Fra 1926 til 1980-årene var bygningen et privat aldershjem under navnet «Alders Hvile».
Byningen har nå fått tilbake sitt tidligere navn «Klubbgaarden».
Dorculus

Utseende

Ganske små (ca. 15 millimeter), brede, svarte hjortebiller. Hannens kjever er forholdsvis lite forstørrede. Både hode, pronotum og dekkvinger er tett og kraftig punkterte.

Utbredelse

Slekten er utbredt i det nordlige Australia og på øyene Timor og Lombok.
Ingen Ryūki

Ingen Ryūki (kinesisk: 隱元隆琦, pinyin: Yǐnyuán Lóngqí, japansk: 隠元隆琦, født 7. desember 1592, død 21. mai 1673) var en kinesisk dikter, kalligraf og Zen-buddhistisk lærer innenfor Linjiskolen (i Japan kalt Rinzai). Han er mest kjent for å ha grunnlagt skolen Ōbaku innenfor japansk zen-buddhisme i 1661.
Norsk PEN

Virksomhet

Norsk PEN administrerer den norske delen av den internasjonale asylbyordningen for forfulgte forfattere.  Ordningen går ut på at en by/kommune kan undertegne en kontrakt med det internasjonal fribynettverket ICORN 
Foreningen deler ut Ossietzkyprisen.
Miguel Ángel Pesce

Bakgrunn

Han er utdannet innen økonomi ved Universitetet i Buenos Aires, der han også har undervist som professor. Politisk er han tilknyttet Unión Cívica Radical, et sosialliberalistisk parti i Argentina.

Karriere

Pesce ble utnevnt til visesentralbanksjef i Argentinas sentralbank 23. september 2004. 
Da sentralbanksjef Martín Redrado ble avsatt i januar 2010, etter en konflikt med president Cristina Fernández de Kirchner, overtok Pesce midliertidig som sentralbanksjef. Den 3. februar 2010 ble Mercedes Marcó del Pont utnevnt som ny sentralbanksjef, og Pesce gikk da tilbake til sin stilling som visesentralbanksjef.
Get Him to the Greek

Om filmen

Get Him to the Greek er en spin-off fra hitfilmen Dumpet av Sarah Marshall (2007), hvor karakteren Aldous Snow (Russell Brand) spiller en noe mindre rolle.
Filmen hadde premiere 20. august 2010 i Norge.

Handling

Aaron Green (Jonah Hill) jobber som vikar i et plateselskap, men har ambisjoner om å nå høyere opp. Han får i oppdrag å bringe rockestjernen Aldous Snow (Russell Brand) til en konsert i tide, og må hente Snow i England og fly ham til USA innen to dager. Hvis ikke Aaron greier det får han sparken fra plateselskapet. Det viser seg at oppgaven er lettere sagt enn gjort, for primadonnanykkene til Snow vil ingen ende ta.
Haukar Hafnarfjörður

Haukar Hafnarfjörður er en islandsk idrettsforening fra Hafnarfjörður med lag innen fotball, håndball, basketball, karate, ski og sjakk
Lockheed P-3 Orion

P-3 Orion i Norge

Det norske Luftforsvaret har 4 fly av typen P-3C, og 2 fly av typen P-3N. Begge flytypene er stasjonert i 333 skvadron på Andøya flystasjon på Andøya i Andøy kommune i Nordland fylke.

P-3C

Det norske luftforsvaret har 4 maritime overvåkningsfly av typen P-3C, som brukes til maritim overvåkning og antiundervannsbåtoperasjoner. Flyet ble innfaset i 1989 og er utstyrt med våpen og avanserte overvåkningssystemer for å rekognosere, lokalisere og angripe undervannsbåter. Flytypen opererer med Sjøforsvarets fregatter i forbindelse med undervannsbåtkrigføring, overvåkning av overflatefartøyer og søk- og redningsoperasjoner. P-3C har lang rekkevidde og er viktig i fredstid for å hevde suverenitet og myndighetsutøvelse gjennom fysisk tilstedeværelse i norsk territorialfarvann og i luftrommet over norsk territorium.

P-3N

Den norske Kystvakten disponerer 2 maritime overvåkningsfly av typen P-3N fra luftforsvaret, som brukes til kystvaktoppdrag. Dette innebærer overvåkning og kontroll av fiskeriaktiviteten i Norges økonomiske sone, fiskerisonen ved Jan Mayen og fiskevernsonen ved Svalbard, som tilsammen er på 2,2 millioner kvadratkilometer (eller sju ganger Norges landareal). Denne flytypen er også utstyrt med miljøovervåkningsutstyr.
Lycosa malacensis

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
8. desember

Navnedag

Marion, Morgan, Marlene
Dubianella

Utseende

Middelsstore, avlange trebukker uten påfallende metallglans, på farge kan de være mørke eller gulbrune. Antennene er nokså kraftige, kortere enn kroppen, rødlige i alle fall i den indre delen. Hodet er ikke påfallende snuteformet forlenget. Pronotum er avrundet sekskantet, tydelig bredere enn langt. Dekkvingene er litt avsmalnende bakover. Beina er lange og rødlige, middels kraftige.

Levevis

Larvene utvikler seg i ved av løvtrær.

Utbredelse

Slekten er kjent fra Sri Lanka og Borneo.
Stefanus-kirken (Capri)

Stefanus-kirken(italiensk: Santo Stefano) er en katolsk kirke og en tidligere katedral på Capri, Italia. Kirken er tilegnet Stefanus og er hovedkirken i Capri. Det religiøse komplekset ble bygget omkring Bytorget i Capri i det syvende århundre. Det eneste som er igjen av katedralen i dag, er klokketårnet og erkebiskopens palass som i dag er rådhuset, ("Municipio"). Stefanus og Chiesa di San Costanzo er de to eldste kirkene på øya.